Pokémon. Pokémon (toʻliq versiyasi Pocket Monsters (yaponcha: ポケットモンスター, "Poketto Monsutā") — „cho‘ntak maxluqlari“) Satoshi Tajiri tomonidan 1995-yilda yaratilgan va Nintendo korporatsiyasi egalik qiladigan brend nomidir. Franshizalik huquqlarini Nintendo, Game Freak va Creatures shirkatlari almashadi, biroq Nintendo tovar belgisining yagona egasidir. Franshiza uchun inglizcha slogan „Gotta Catch 'Em All“ hisoblanadi. Franshizada boʻlib oʻtgan voqealar Pokémon dunyosida boʻlib oʻtadi. Shuningdek, Pokémon dastlab videooʻyinlarda, keyin manga, soʻngra animelarda paydo boʻla boshlagan. Pokémon dunyosidagi mavjudotlar „Pokémon“ deb ataladi. Birinchi avlod 151 ta Pokémondan tashkil topgan. Bugungi kunda esa 7 ta avlod va rasmiy pokemon saytida 806 ta Pokémon mavjud.